Sero nono põkõ tonekunohse eya tyjamitunuru eneporyke eya xine . Onokyroimo osemazupu neneryme tyjamitunuru tonepose eya xine . Ynara tykase ynoro eya xine : — Mose onokyroimo panõ imepỹ tyritoko eahmatohme , “ Kure mase , ” katohme ipoko , tykase mokyro nono ae itũtahpyry eya xine onokyroimo poko , tapema ke zupuhpyry etapahpyry poko , aekurãkahpyry ropa poko . Kure mokyro ritohme ipanõ tyripose eya xine .
